**KRITERIJI OCENJEVANJA GOVORNEGA NASTOPA PRI ANGLEŠČINI (6. – 9. RAZRED)**

**KRITERIJ OCENJEVANJA V ODSTOTKIH**

|  |  |  |  |  |  |
| --- | --- | --- | --- | --- | --- |
| **%** | 0 -49,5 % =1 | 50-65 % =2 | 65,5-80 % =3 | 80,5-90 % =4 | 90,5-100 % =5 |

**TOČKOVNIK**

15 – 19,5 = zadostno (2)

20 – 24 = dobro (3)

24,5 – 27 = prav dobro (4)

27,5 – 30 = odlično (5)

**Če učenec ni pripravil govornega nastopa ali ga ne želi predstavljati, je ocenjen negativno.**

**Če učenec celoten nastop prebere in ne razume novega besedišča, je ocenjen negativno.**

**Če ima učenec v času dela na daljavo tehnične težave (računalnik, kamera ipd.), mora o tem obvestiti učiteljico, da lahko skupaj poiščeta primerljiv način ocenjevanja.**

**Za vsako napako, nerazumljivost, nepravilno izgovorjavo osnovnih besed ali drugačno nepravilnost se odšteje od pol do ena točka, po presoji učiteljice.**

**1. VSEBINA**

0, 1, 2, 3, 4 točke

Učenec je pripravil govorni nastop, vendar vsebina ni popolnoma ustrezala dogovorjeni temi.

6, 7 točk

Učenec je bil pri predstavitvi teme splošen in ni v celoti razvil zahtevanih iztočnic.

Vsebina, ki jo je predstavil, je bila le delno povezana.

8, 9 točk

Učenec je temo predstavil ustrezno in razvil zahtevane iztočnice.

Vsebino je predstavil kot celoto in jo logično povezoval.

10 točk

Učenec je temo predstavil z jasnimi in natančnimi podatki ali primeri.

Učenec je pri podajanju vsebine pokazal ustvarjalen pristop.

**2. GOVOR**

0, 1, 2, 3, 4, 5 točk

Učenec je besedilo večkrat bral, le občasno ga je govoril samostojno.

Pri posameznih delih govora je bil nerazumljiv.

6, 7 točk

Učenec je večinoma besedilo govoril (v zapis je pogledal manj kot 3 krat).

Večinoma je govoril razumljivo.

8, 9 točk

Učenec je prosto govoril, naredil je nekaj premorov.

Uporabljal je primerno hitrost in glasnost govora ter ustrezno izgovarjavo.

10 točk

Učenec je samostojno ter sproščeno govoril in gledal poslušalce.

Uporabljal je pravilno izgovarjavo, naglaševanje besed in stavčno intonacijo.

**3. JEZIK**

0 točk

Učenec je govoril nerazumljivo in jezikovno nepravilno.

1, 2, 3, 4, 5 točk

Učenec je delal veliko osnovnih jezikovnih napak.

Uporabljal je besede, ki niso ustrezale temi ali načinu predstavitve.

Besed, ki jih je uporabil v govornem nastopu, ni pomensko razumel.

6, 7 točk

Učenec se je izražal okorno in skopo, besede je ponavljal.

Besede, ki jih je uporabljal, so bile večinoma primerne, občasno pa tudi napačno rabljene. Besede, ki jih je uporabil v govornem nastopu, je delno razumel.

8, 9 točk

Učenec je delal malo osnovnih jezikovnih napak.

Besede, ki jih je uporabljal, so bile primerne. Besede, ki jih je uporabil v govornem nastopu, je razumel.

10 točk

Učenec se je izražal tekoče, pravilno in naravno. Jezikovnih napak skorajda ni bilo.

Besedišče, ki ga je uporabljal, je bilo nadpovprečno bogato, a vseeno razumljivo poslušalcem. Besede, ki jih je uporabil v govornem nastopu, je razumel in jih zna razložiti.